Նախ ես վստահ եմ, որ ֆիլմ պետք է նկարահանել այն ժամանակ, երբ չնկարահանել այլևս չես կարող: «Մի մարդ ձեզ սիրում է» ֆիլմի պատմությունը ես պատկերացնում էի հենց Սևանի ու դրա շրջակա միջավայրի բնապատկերներում, և որոշ ժամանակ անց հասկացա, որ եթե չնկարահանեմ, պարզապես կպայթեմ: Ձեզ ծանո՞թ է այդ զգացողությունը: Դա արվեստի գործ արարելու համար ամենաճշմարիտ զգացողությունն է: Ու երբ դու սկսում ես կյանքի կոչել քո ստեղծագործությունը այն պահին, երբ պատմությունն արդեն հասունացած է, ապա ամեն բան ստացվում է: